b'\n_START_ARTICLE_\nLaikinas darbas\n_START_PARAGRAPH_\nLaikinas darbas\xc2\xa0\xe2\x80\x93 trumpalaikis darbas, t. y. trump\xc4\x85 laiko tarp\xc4\x85 trunkanti darbin\xc4\x97 veikla.\n_START_SECTION_\nLaikinoji darbo sutartis\n_START_PARAGRAPH_\nLaikinoji darbo sutartis yra darbo sutartis, sudaryta ne ilgesniam kaip 2 m\xc4\x97nesi\xc5\xb3 laikui (LR DK 113 str. 1 d.). Laikinosios darbo sutarties sudarymo pagrindus (aplinkybes, kurioms esant gali b\xc5\xabti sudaroma laikinoji darbo sutartis), tokios sutarties pakeitimo ir pasibaigimo, taip pat laikin\xc5\xb3j\xc5\xb3 darbuotoj\xc5\xb3 darbo ir poilsio laiko ypatybes nustato Vyriausyb\xc4\x97. _NEWLINE_Laikinoji darbo sutartis gali b\xc5\xabti sudaroma skubiems ar trumpalaikiams darbams atlikti, laikinai nesantiems (d\xc4\x97l ligos, atostog\xc5\xb3 ir pana\xc5\xa1iai) darbuotojams pavaduoti. Laikinoji darbo sutartis taip pat gali b\xc5\xabti sudaryta su studentais, moksleiviais j\xc5\xb3 atostog\xc5\xb3 metu, vadovaujantis LR DK 277 straipsnio ir kit\xc5\xb3 teis\xc4\x97s akt\xc5\xb3 nuostatomis d\xc4\x97l saugi\xc5\xb3 ir sveik\xc5\xb3 darbo s\xc4\x85lyg\xc5\xb3 sudarymo asmenims iki 18 met\xc5\xb3._NEWLINE_Laikiniesiems darbuotojams i\xc5\xa1bandymo laikotarpis nenustatomas. Laikinoji darbo sutartis gali b\xc5\xabti kei\xc4\x8diama Lietuvos Respublikos darbo kodekso nustatyta tvarka ir s\xc4\x85lygomis. Darbuotojams, dirbantiems pagal laikin\xc4\x85sias darbo sutartis, gali b\xc5\xabti taikoma sumin\xc4\x97 darbo laiko apskaita. Laikiniesiems darbuotojams atostogos nesuteikiamos, o nutraukiant laikin\xc4\x85j\xc4\x85 darbo sutart\xc4\xaf i\xc5\xa1mokama pinigin\xc4\x97 kompensacija. Jeigu laikinosios darbo sutarties terminas pasibaig\xc4\x97, o darbo santykiai fakti\xc5\xa1kai t\xc4\x99siasi ir n\xc4\x97 viena i\xc5\xa1 laikinosios darbo sutarties \xc5\xa1ali\xc5\xb3, iki pasibaigia terminas, nepareikalauja jos nutraukti, laikoma, kad laikinoji darbo sutartis prat\xc4\x99sta neapibr\xc4\x97\xc5\xbetam terminui.'